โทเบ็ตสึ

โทเบ็ตสึ (当別町 (Tōbetsu-chō)) เป็นเมืองที่ตั้งอยู่ในกิ่งจังหวัดอิชิการิ ฮกไกโด ประเทศญี่ปุ่น มีขนาดพื้นที่ทั้งหมด 422.86 ตารางกิโลเมตร มีจำนวนประชากร ณ วันที่ 31 พฤษภาคม ค.ศ. 2025 ประมาณ 15,037 คน และมีความหนาแน่น 35.6 คนต่อตารางกิโลเมตร พื้นที่ทั้งหมด ภูมิศาสตร์ เมืองโทเบ็ตสึตั้งอยู่ทางตอนเหนือของกิ่งจังหวัดอิชิการิ ในเกาะฮกไกโด รูปร่างของเขตเทศบาลมีลักษณะยาวตามแนวเหนือ–ใต้ ครอบคลุมพื้นที่เดียวกับพื้นที่ลุ่มน้ำของแม่น้ำโทเบ็ตสึ คำว่า "โทเบ็ตสึ" ในภาษาไอนุแปลว่า "แม่น้ำที่ไหลมาจากพื้นที่ชุ่มน้ำ" ส่วนในภาษาญี่ปุ่นเรียกว่า "โทเบ็ตสึงาวะ" (แม่น้ำโทเบ็ตสึ) พื้นที่ทางตอนเหนือของเมืองเป็นภูเขาเตี้ย ๆ ส่วนทางตอนใต้เป็นส่วนหนึ่งของที่ราบอิชิการิ นครซัปโปโระซึ่งเป็นเมืองใหญ่ที่สุดในฮกไกโด ตั้งอยู่ทางตะวันตกเฉียงใต้ของเมืองโทเบ็ตสึ ในอดีตแม่น้ำอิชิการิเป็นอุปสรรคทางธรรมชาติที่แยกโทเบ็ตสึออกจากซัปโปโระ จนกระทั่งใน ค.ศ. 1934 ที่ทางรถไฟสายซัชโชได้เชื่อมทั้งสองเมืองเข้าด้วยกัน และต่อมาในครึ่งหลังของคริสต์ศตวรรษที่ 20 มีการสร้างสะพานเพิ่มอีกหลายแห่งซึ่งช่วยลดอุปสรรคด้านการเดินทาง โทเบ็ตสึเป็นแหล่งปลูกข้าว และในระยะหลังได้ขยายการผลิตดอกไม้ด้วย ที่อยู่อาศัยในเมืองเพิ่มขึ้นอย่างค่อยเป็นค่อยไป เนื่องจากการเดินทางไปซัปโปโรสะดวกมากขึ้น ประวัติศาสตร์ ค.ศ. 1902: จัดตั้งหมู่บ้านโทเบ็ตสึ ค.ศ. 1947: หมู่บ้านโทเบ็ตสึได้รับการยกฐานะเป็นเมืองโทเบ็ตสึ เมืองพี่น้อง เลกซันด์ ดอลานา ประเทศสวีเดน (ตั้งแต่ ค.ศ. 1987) นครโอซากิ (ตั้งแต่ ค.ศ. 2000) นครอูวาจิมะ (ตั้งแต่ ค.ศ. 2009) การศึกษา มหาวิทยาลัย มหาวิทยาลัยวิทยาศาสตร์สุขภาพฮกไกโด โรงเรียนมัธยมปลาย โรงเรียนมัธยมปลายโทเบ็ตสึ ฮกไกโด การขนส่ง สายซัชโช สถานี: ฟูโตมิ – โทเบ็ตสึ – ฮกไกโด-อิเรียวไดงากุ มาสคอต มาสคอตประจำเมืองโทเบ็ตสึมีชื่อว่า "โทเบโนซูเกะ" (とべのすけ (Tobenosuke)) เป็นนกกระจอกยูเรเชียนเพศผู้ อายุ 5 ปี ที่อาศัยอยู่ในป่าของโทเบ็ตสึ เขาเป็นนักแสดงละครย้อนยุค (จิไดเงกิ) และยังสืบเชื้อสายจากซามูไรตระกูลดาเตะ แม้จะยังเด็ก แต่หากมีใครมารังแกผู้บริสุทธิ์ เขาก็พร้อมจะควักดาบคาตานะทองคำออกมาป้องกันตัว โทเบโนซูเกะสวมชุดกิโมโนที่ทำจากดอกยิปโซฟิลา (ดอกไม้ฤดูเดียวชนิดหนึ่ง) มีโอบิ (ผ้าคาดเอว) ทำจากไม้เบิร์ชขาวเอเชีย (Asian white birch) และสวมหมวกเกราะคาบูโตะสีเขียวทองซึ่งมีอักษรคันจิ "โท" (当) ซึ่งเป็นชื่อเมือง เขียนอยู่เพื่อเสริมความโชคดี เขายังทาสีขาวรอบดวงตาเพื่อข่มขวัญศัตรู ซึ่งเป็นเหตุให้บางคนเข้าใจผิดว่าเขาเป็นนกเค้าแมวอูราล วันเกิดของเขาคือวันที่ 2 ตุลาคม และผู้ออกแบบตัวละครนี้คือ ยาซูกะ อาราอิ บุคคลที่มีชื่อเสียง ทัตสึโนริ อาราอิ - นักฟุตบอล ดูเพิ่ม สวีเดนฮิลส์ อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ โทเบ็ตสึ เว็บไซต์ทางการของเมืองโทเบ็ตสึ (ในภาษาญี่ปุ่น)